এসেক্সের প্রথম-শ্রেণীর ক্রিকেটের মর্যাদা প্রত্যাহার করে নেয়া সত্ত্বেও ওয়াল্টার মিড ঠিকই নিজেকে মেলে ধরেছিলেন স্ব-মহিমায়। এ সময়েই বিশ্বমানের বোলারের মর্যাদায় আসীন হন। ১৮৯৩ সালে সফরকারী অস্ট্রেলিয়া একাদশের বিপক্ষে সতেরো উইকেট লাভে সক্ষমতা দেখান। কিন্তু, পরের বছরেই এর ব্যতয় ঘটে। উইকেট উপযোগী পিচেও কাঙ্খিত সফলতা লাভে ব্যর্থ হয়েছিলেন তিনি। এ মৌসুমে আটটি আন্তঃকাউন্টি খেলায় অংশ নিয়ে ২১ গড়ে মাত্র ৪১ উইকেট পেয়েছিলেন তিনি।

১৮৯৫ সালের শুরুতে ধীরলয়ে যাত্রা শুরু করলেও জুলাইয়ের মাঝামাঝি সময়ে পোতানো উইকেটে ভয়ঙ্কর হয়ে উঠেন। পুরো গ্রীষ্মে উইকেট প্রতি পনেরো রানেরও কম খরচায় রেকর্ডসংখ্যক ১৭৯ উইকেট পান। তন্মধ্যে, হ্যাম্পশায়ারের বিপক্ষে ১১৯ রান খরচায় ১৭ উইকেট দখল করেছিলেন তিনি। তাসত্ত্বেও, তার দল পরাজিত হয়েছিল। ১৮৭৬ সালে হ্যাম্পশায়ারের বিপক্ষেই উইলিয়াম মাইক্রফটের পর তার বোলিং পরিসংখ্যান পরাজিত দলের পক্ষে দ্বিতীয় সেরার মর্যাদা লাভ করে। কেবলমাত্র টিচ ফ্রিম্যানের দুইবার খেলায় সতেরো উইকেট লাভের সাথে গুরুত্বতার দিক দিয়ে তার বোলিংয়ের তুলনায় করা চলে।

১৮৯৬ ও ১৮৯৭ সালে শুকনো আবহাওয়ার কারণে বেশ নিরাশ করেন। কিন্তু পরের বছরগুলোয় বোলিংশৈলীর ব্যাপক উত্তরণ ঘটান ও কাঙ্খিত সফলতা পান। ১৮৯৯ থেকে ১৯০৩ সালের প্রত্যেক মৌসুমেই প্রথম-শ্রেণীর গড়ে শীর্ষস্থানে অবস্থান করেন। এছাড়াও, ১৯০১ সালে এমসিসির সদস্যরূপে লর্ডসের অনুপযোগী পিচেও কিছুটা সফল হয়েছিলেন। প্রথম-শ্রেণীর বোলিং গড়ে শীর্ষস্থানে অধিকারের স্বীকৃতিস্বরূপ শেষ মৌসুমে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন। তন্মধ্যে, ওভালে সারের বিপক্ষে খেলায় ১২/৭৬ ও লেটনে লিচেস্টারশায়ারের বিপক্ষে ১৫/১১৫ বোলিং পরিসংখ্যান দাঁড় করিয়েছিলেন।

১৯০২ সালে লিচেস্টারশায়ারের বিপক্ষে নাইটওয়াচম্যান হিসেবে ১১৯ রান তুলে দর্শকদেরকে ব্যাপক মনোরঞ্জন করেছিলেন। ১৯০৩-০৪ মৌসুমের শীতকালে আর্থিক মতানৈক্যের কারণে এসেক্সের সাথে সাময়িকভাবে চুক্তি ছিন্ন করেছিলেন। ১৯০৪ ও ১৯০৫ সালে দলের বাইরে অবস্থান করেন। ১৯০৬ সালে প্রথম একাদশে ফিরে আসেন। ১৯০৬ সালের স্মরণীয় গরমেও নিজ কাউন্টি খেলাগুলোয় অত্যন্ত ভালো বোলিং করেন। নমনীয় পিচে তিনি দুর্দমনীয় ছিলেন।

টেস্ট ক্রিকেট
অবসর
খেলার ধরন
কাউন্টি ক্রিকেট